CELEX: 62016TN0735
Language: hu
Date: 2016-10-22 00:00:00
Title: T-735/16. sz. ügy: 2016. október 22-én benyújtott kereset – CX kontra Bizottság

19.12.2016   
            
            
               HU
            
            
               Az Európai Unió Hivatalos Lapja
            
            
               C 475/20
            
         2016. október 22-én benyújtott kereset – CX kontra Bizottság
   (T-735/16. sz. ügy)
   (2016/C 475/30)
   Az eljárás nyelve: francia
   
      Felek
   
   
      Felperes: CX (Bordeaux, Franciaország) (képviselő: É. Boigelot ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a keresetét elfogadhatónak és megalapozottnak;
            
         
               —
            
            
               következésképpen
               
                           —
                        
                        
                           semmisítse meg a 2015. december 18-i Ares(2015)5952489 határozatot annyiban, amennyiben az a felperest illetményének csökkentésével sújtja;
                        
                     
                           —
                        
                        
                           semmisítse meg a 2016. július 12-én hozott és ugyanaznap közölt HR. E.2/CB/sa/Ares(2016) határozatot, amelyben a kinevezésre jogosult hatóság elutasítja a felperes panaszának azt a részét, amelyet az illetményét csökkentő határozattal szemben 2016. március 17-én nyújtott be R/170/16 számon;
                        
                     
                           —
                        
                        
                           kötelezze az alperest a jogtalanul visszatartott illetmény büntetésekkel és törvényes kamattal emelt összegének kifizetésére;
                        
                     
                           —
                        
                        
                           a Közszolgálati Törvényszék eljárási szabályzata 87. cikkének (1) bekezdése értelmében az alperest kötelezze az összes költség viselésére.
                        
                     
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap a tisztviselők személyzeti szabályzatának, különösen e szabályzat IX. melléklete 24. cikke (1) bekezdésének megsértésén alapul, amelyet a Bizottság kinevezésre jogosult hatósága követett el állítólagosan azáltal, hogy határozatában nem jelölte meg azt az összeget, amelyet a felperes illetményéből szándékozott visszatartani.
            
         
               2.
            
            
               A második jogalap az indokolási kötelezettségnek ezen illetménycsökkentés saját indokolásával kapcsolatos megsértésén alapul, amely jogsértés állítólag a felperest hátrányosan érintő eltérő bánásmódot alapoz meg.
            
         
               3.
            
            
               A harmadik jogalap az eljárással és a hatáskörrel való visszaélésen, a hatáskörrel való visszaélésen és a hatáskör túllépésén alapul, mivel a megtámadott határozat állítólag bújtatott fegyelmi szankciónak minősül.
            
         
               4.
            
            
               A negyedik jogalap az észszerű határidő, a jóhiszeműség és a megfelelő ügyintézés elvének megsértésén alapul, mivel az alperes által a felperessel szemben felhozott tények a 2001–2003 közötti, azaz több mint 14 és 12 évvel a megtámadott ítélet előtti időszakra vonatkoznak.